Na temelju članka 23. stavka 1. Zakona o komunalnom gospodarstvu („Narodne novine“, broj 36/95., 70/97., 128/99., 57/00., 129/00., 59/01., 26/03. – pročišćeni tekst, 82/04., 178/04., 38/09., 79/09., 153/09., 49/11., 84/11., 90/11., 144/12., 94/13, 153/13,. 147/14. i 36/15) i članka 29. Statuta Općine Molve („Službeni glasnik Općine Molve“, broj 5/13. i 3/15), Općinsko vijeće Općine Molve na . sjednici održanoj . studenoga 2017., donijelo je
O D L U K U
o komunalnoj naknadi
I. OPĆE ODREDBE

Ovom Odlukom utvrđuju se uvjeti za plaćanje komunalne naknade na području Općine Molve, a naročito:
· naselja u Općini Molve u kojima se naplaćuje komunalna naknada,
· područja zona u Općini Molve,
· koeficijent zona (Kz) za pojedine zone,
· koeficijent namjene (Kn) za poslovni prostor i za građevno zemljište koje služi u svrhu obavljanja poslovne djelatnosti,
· rokovi plaćanja komunalne naknade,
· nekretnine važne za Općinu Molve koje se u potpunosti ili djelomično oslobađaju od plaćanja komunalne naknade,
· opći uvjeti i razlozi zbog kojih se u pojedinim slučajevima može odobriti potpuno ili djelomično oslobađanje od plaćanja komunalne naknade,
· izvor sredstava iz kojih će se namiriti iznos za slučaj potpunog ili djelomičnog oslobađanja od plaćanja komunalne naknade.


Sredstva komunalne naknade namijenjena su financiranju obavljanja ovih komunalnih djelatnosti:
1. odvodnja atmosferskih voda,
2. održavanje čistoće u dijelu koji se odnosi na čišćenje javnih površina,
3. održavanje javnih površina,
4. održavanje nerazvrstanih cesta,
5. održavanje groblja,
6. javna rasvjeta.
Sredstva prikupljena komunalnom naknadom mogu se odlukom Općinskog vijeća Općine Molve upotrijebiti i u svrhu održavanja objekata školskog, zdravstvenog i socijalnog sadržaja.

Komunalna naknada prihod je Proračuna Općine Molve.
Općinsko vijeće Općine Molve za svaku kalendarsku godinu u skladu s predvidivim sredstvima i izvorima financiranja donosi Program održavanja komunalne infrastrukture za djelatnosti iz članka 2. stavka 1. ove Odluke.



Komunalnu naknadu plaćaju vlasnici, odnosno korisnici (u daljnjem tekstu: obveznici) stambenoga prostora, poslovnoga prostora, garažnoga prostora, građevinskoga zemljišta koje služi u svrhu obavljanja poslovne djelatnosti i neizgrađenog građevinskog zemljišta.
Uz pravnu osobu koja obavlja poslovnu djelatnost u iznajmljenom prostoru, zajednički se zadužuju i vlasnik i korisnik prostora sukladno namjeni, odnosno djelatnosti koja se u prostoru obavlja. Vlasnik i korisnik za obvezu odgovaraju solidarno, a račun za komunalnu naknadu izdaje se na vlasnika ili korisnika sukladno njihovom dogovoru.
Komunalna naknada plaća se za nekretnine iz stavka 1. ovog članka koje se nalaze unutar građevinskog područja naselja kao i za stambeni i poslovni prostor izvan građevinskog područja naselja na kojem se najmanje obavljaju komunalne djelatnosti iz članka 2. točke 3., 4. i 6. ove Odluke i koje su opremljene najmanje pristupnom cestom, objektima za opskrbu električnom energijom i vodom prema mjesnim prilikama.

II. NASELJA U KOJIMA SE PLAĆA KOMUNALNA NAKNADA

Naselja u Općini Molve u kojima se naplaćuje komunalna naknada jesu: Molve, Molve Grede, Repaš i vikend naselje Čingi Lingi.

III. PODRUĈJA ZONA U OPĆINI

Na području Općine Molve utvrđuju se zone za plaćanje komunalne naknade kako slijedi:
I. zona - područje Općine na kojem se vade ugljikovodici te utisne i nesanirane bušotine,
II. zona – područje poslovnih zona,
III. zona - naselje Molve, ulice: Trg kralja Tomislava, Braće Novakovića, Dravska, Đurđevačka, Ključeci, Konačka, Marijanska, Medvrti, Mihovila Pavleka Miškine, Petra Preradovića, Virovska i Trg braće Radić.
IV. zona - naselje Molve, ulice: Gornja šuma i Molve Ledine, i naselja Molve Grede, Repaš i vikend naselje Čingi Lingi.


Utvrđuje se koeficijent zone (Kz) u Općini Molve kako slijedi:
· za I. zonu koeficijent 1,00
· za II. zonu koeficijent 0,60
· za III. zonu koeficijent 0,40
· za IV. zonu koeficijent 0,30


IV. NAMJENA NEKRETNINA

Koeficijent namjene (Kn) iznosi za:
1. stambeni prostor i prostor kojim se koriste neprofitne organizacije - 1,00
2. garažni prostor - 1,00
3. neizgrađeno građevno zemljište - 0,05
4. poslovni prostor koji služi za proizvodne djelatnosti:
4.1. proizvodnja nafte i plina, naftnih derivata, proizvodnju i preradu nemetalnih minerala i kemijskih proizvoda, proizvodnja kamena, šljunka i pijeska - 5
4.2. proizvodnja prehrambenih proizvoda i stočne hrane, proizvodnja bilja i biljnih proizvoda te uzgoj životinja – 2,00
4.3. za ostale proizvodne djelatnosti - 3,50
5. poslovni prostor koji služi za:
5.1. djelatnosti opskrbe, telekomunikacija, prometa i prijevoza, školstvo, sporta – 10,00
5.2. ugostiteljstvo i zdravstvene djelatnosti – 5,00
5.3. za sve ostale djelatnosti za koje nije određen drugačiji koeficijent – 3,00
Koeficijent namjene za poslovni prostor određuje se prema vrsti djelatnosti koja se obavlja u poslovnom prostoru.


Kada obveznik u poslovnom prostoru obavlja više djelatnosti razvrstava se prema djelatnosti kojom se pretežno bavi.
Djelatnost kojom se obveznik pretežno bavi je djelatnost kojom ostvaruje veći dohodak.


Za građevno zemljište koje služi u svrhu obavljanja poslovne djelatnosti koeficijent namjene iznosi 10% koeficijenta namjene određenog za pojedini poslovni prostor.
Za poslovni se prostor i građevno zemljište koje služi u svrhu obavljanja poslovne djelatnosti, u slučaju kad se poslovna djelatnost ne obavlja više od 6 mjeseci u kalendarskoj godini, koeficijent namjene umanjuje se 50%, ali ne može biti manji od koeficijenta namjene za stambeni prostor, odnosno neizgrađeno građevno zemljište.

V. ROKOVI PLAĆANJA KOMUNALNE NAKNADE

Komunalna naknada plaća se:
· za stambeni i garažni prostor te neizgrađeno građevno zemljište u jednom obroku do 15. prosinca tekuće godine,
· za poslovni prostor koji služi za obavljanje proizvodne djelatnosti do 25. dana u mjesecu za prethodni mjesec,
· za ostali prostor u 3 obroka do 25. u mjesecu.


VI. OSLOBAĐANJE OD PLAĆANJA KOMUNALNE NAKNADE


Od obveze plaćanja komunalne naknade oslobađaju se u potpunosti nekretnine koje koriste:
1. Općina Molve u svim slučajevima u kojima bi kao vlasnik ili korisnik zgrada i građevinskog zemljišta bila neposredan obveznik plaćanja komunalne naknade,
2. pravne osobe kojima je Općina Molve vlasnik u 100% udjelu.
3. u kojima se obavlja djelatnost javnog predškolskog odgoja, kulture,
4. u kojima se obavlja rad mjesnih odbora i udruga građana osnovanih na području Općine Molve,
5. u kojima se obavlja djelatnost vjerskih zajednica,
6. građevinska zemljišta na kojima su spomen obilježja i
7. javne površine.
Komunalna naknada ne plaća se za nekretnine koje su oslobođene plaćanja sukladno Zakonu o komunalnom gospodarstvu.

Korisnici zajamčene minimalne naknade, osobe koje su zbog zdravstvenog stanja duže vrijeme podvrgnute bolničkom liječenju, za vrijeme trajanja bolničkog liječenja, te privremeno nezaposleni samohrani roditelj za vrijeme trajanja nezaposlenosti  oslobađaju se obveza plaćanja komunalne naknade za stambeni prostor u kojem stanuju, na osnovu vjerodostojne isprave.


Oslobađaju se od plaćanja komunalne naknade poljoprivredna gospodarstva koja posluju u obliku obiteljskih poljoprivrednih gospodarstava (OPG-a) ili poljoprivrednih gospodarstava (PG-a) za poljoprivredne građevine koje služe za obavljanje poljoprivredne djelatnosti (proizvodnja biljaka i biljnih proizvoda, hrane i uzgoj svih vrsta životinja).


Rješenje o oslobađanju iz članka 12., 13. i 14. ove Odluke donosi JUO Općine Molve za razdoblje od prvog dana narednog mjeseca od dana kada je podnijet zahtjev za oslobađanje.

VII. IZVOR SREDSTAVA U SLUĈAJEVIMA OSLOBAĐANJA OD PLAĆANJA KOMUNALNE NAKNADE


U slučaju oslobađanja od plaćanja komunalne naknade iznos komunalne naknade namirit će se iz Proračuna Općine Molve.


VIII. VISINA I OBRAĈUN KOMUNALNE NAKNADE


Visina komunalne naknade određuje se ovisno o lokaciji nekretnine, odnosno zoni u kojoj se nekretnina nalazi i vrsti nekretnine.
Komunalna naknada obračunava se po m2 površine i to za stambeni, poslovni i garažni prostor po jedinici korisne površine koja se utvrđuje na način propisan Uredbom o uvjetima i mjerilima za utvrđivanje zaštićene najamnine („Narodne novine“, br. 40/97.), a za građevno zemljište po jedinici stvarne površine.
Iznos komunalne naknade po m2 obračunske površine nekretnine utvrđuje se množenjem vrijednosti obračunske jedinice – boda (B) određene u kunama po m2, koeficijenta zone (Kz) i koeficijenta namjene (Kn).
Vrijednost boda (B) određuje Odlukom Općinsko vijeće Općine Molve do kraja studenoga tekuće godine za sljedeću kalendarsku godinu, nakon donošenja Odluke o komunalnoj naknadi.


Rješenje o komunalnoj naknadi donosi Upravni odjel.
Rješenje o komunalnoj naknadi donosi Upravni odjel za kalendarsku godinu do 31. ožujka tekuće godine, ako se na osnovi Odluke Općinskog vijeća mijenja njezina visina u odnosu na prethodnu godinu.


Rješenjem o komunalnoj naknadi utvrđuje se visina komunalne naknade po m2 obračunske površine, obračunska površina i mjesečni iznos komunalne naknade.
Izvršno rješenje o komunalnoj naknadi izvršava Upravni odjel u postupku i na način određen propisima o prisilnoj naplati poreza na dohodak, odnosno dobit.


Obveznik plaćanja komunalne naknade dužan je u roku od 15 dana od dana nastanka obveze ili promjene osobe obveznika istu prijaviti Upravnom odjelu.


Obveza plaćanja komunalne naknade nastaje prvog dana sljedećeg mjeseca od početka stjecanja vlasništva stambenog prostora, poslovnog prostora, garažnog prostora, građevinskog zemljišta koje služi u svrhu obavljanja poslovne djelatnosti ili neizgrađenog građevinskog zemljišta.



IX. PRIJELAZNE I ZAVRŠNE ODREDBE


Danom stupanja na snagu ove Odluke prestaje važiti Odluka o komunalnoj naknadi („Službene novine Općine Molve“ broj 16/01., 8/02. i 14/10).


Ova Odluka objavit će se u „Službenom glasniku Općine Molve“, a stupa na snagu 1. siječnja 2018. godine.

